पिछले 24 घंटों में कोरोना के कुल 2,539 नए मामले, 4,491 लोगों ने कोरोना को दी मात, 60 लोगों की मौत भी हुई
स्वास्थ्य मंत्रालय के संयुक्त सचिव लव अग्रवाल ने एक प्रेस कॉन्फ्रेंस के दौरान कहा कि भारत ने अन्य देशों की तुलना में कोविड उछाल को काफी बेहतर तरीके से हैंडल किया है
देशभर में पिछले 24 घंटों में कोरोना के कुल 2,539 नए मामले सामने आए हैं। 4,491 लोग कोरोना से ठीक हुए हैं और 60 लोगों की मौत हुई है। केंद्रीय स्वास्थ्य मंत्रालय के आंकड़ों के मुताबिक देशभर में कुल सक्रीय मामले 30, 799 हैं। अब तक देश भर में कुल 4 करोड़ 24 लाख 54 हज़ार 546 लोग लोग कोरोना महामारी को मात दे चुके हैं. वहीं अब तक कुल जान गवाने वालों की संख्या 5 लाख 16 हज़ार 132 हो गई है। स्वास्थ्य मंत्रालय के संयुक्त सचिव लव अग्रवाल ने एक प्रेस कॉन्फ्रेंस के दौरान कहा कि भारत ने अन्य देशों की तुलना में कोविड उछाल को काफी बेहतर तरीके से हैंडल किया है। आज वैश्विक स्तर पर 15-17 लाख मामले सामने आ रहे हैं, लेकिन भारत में रोजाना लगभग 3000 मामले सामने आ रहे हैं। आपको बता दें देश में कोरोना का ग्राफ भले की गिर रहा है, लेकिन चीन, हॉन्गकान्ग समेत एशिया और यूरोप के अन्य देशों में कोरोना के मामले में लगातार बढ़ रहे हैं । ओमिक्रॉन का सब वेरिएंट BA.2 सामने आ गया है, इसलिए कोरोना की चौथी लहर आने की भी बात कही जा रही है।